Transistor

Le termino transistor es le contraction de transfer resistor, isto es: resistor de transferentia. Le transistor es un dispositivo electronic de typo semiconductor que se utilisa como amplificator o commutator electronic. Es un componente clave in tote le electronica moderne, ubi es amplemente utilisate formante parte de commutatores electronic, portas logic, memorias de computatores e altere dispositivos. In le caso de circuitos analogic le transistores es utilisate como amplificatores, oscillatores e generatores de undas.

Substituto del valvula thermoionic de tres electrodos o triodo, le transistor bipolar esseva inventate in le Laboratorios Bell statounitese in decembre de 1947 per John Bardeen, Walter Houser Brattain, e William Bradford Shockley, le quales esseva laureate con le Premio Nobel de Physica in 1956.

 Generalitates 
Le inventores del transistor lo appelava assi per su proprietate de modificar le resistentia al passage del currente electric inter le emissor e le collector.

Le transistor bipolar ha tres partes, como le triodo: un que emitte portatores (emissor), un altere que los recipe o recollige (collector) e le tertie, intercalate inter le prime duo, que modula le passo de iste portatores (base).

Categoria:Electronica